Ilinojaus universitetas Springfilde

Ilinojaus universitetas Springfilde (angl. University of Illinois at Springfield) – vienas iš Ilinojaus universiteto savarankiškų universitetų Springfilde. Daugiau kaip 170 dėstytojų, 4855 studentai. Struktūra Ilinojaus universitetas Springfilde įsteigtas prie Ilinojaus universiteto prijungus ir pervadinus 1995 m. 1969 m. įsteigtą Sangamono universitetą. Jį sudaro: Verslo ir vadybos koledžas, Švietimo ir visuomeninių paslaugų koledžas, Humanitarinių ir socialinių mokslų koledžas, Visuomeninių reikalų ir viešojo administravimo koledžas. Šio universiteto bibliotekoje saugoma apie 520 000 tomų dokumentų, iš jų 2000 periodinių leidinių, 3500 vaizdo įrašų, 1,8 mln. mikrokopijų. Šaltiniai